recursal/SuperWikiNEXT-32B huggingface dataset:
**Maxthon** on Kiinassa kehitetty ja siellä ylläpidettävä verkkoselain, joka käyttää selainmoottorinaan Internet Explorerista tutun Tridentin ohella myös WebKit:iä. WebKitiä käyttävät sekä Google Chrome että Applen Safari.

Maxthon oli aiemmin en-wikin mukaan MyIE2.

Yhdysvaltalaisen PC Magazinen selaimesta loppukesällä 2016 antama yleisarvosana oli 3/5. Ohjelmiston arvioitiin sisältävän runsaasti selaamista helpottavia ominaisuuksia. Tuote synkronisoi esimerkiksi linkkejä ja salasanoja pilvipalvelujen avulla ja torjuu mainoksia. Toisaalta selaimen todettiin olevan kankeampi (joustamattomampi) kuin monet kilpailijansa ja testissä se osoittautui hitaaksi. Myös selaimen tietoturvaa pidettiin puutteellisena. Aiemmin kesällä 2016 oli raportoitu selaimen lähettävän myös luottamuksellisia käyttäjätietoja Pekingiin.

Käyttöliittymä
--------------

Selaimen ulkoasu muistuttaa Chrome-selainta.
Selainasetuksissa on valinnaisena suomen kieli.
Samat pikanäppäimet toimivat uudelle välilehdelle (Ctrl T) ja kokoruutunäytölle (F11) kuin esimerkiksi Chromella.
Peruskokoonpanossa on mukana selainruutu- ja ikkunakuvien editointityökalu.
Vakiona on myös työkalu **Ad Hunter**, jolla voidaan estää mainosten tai muun ei-toivotun sisällön latautuminen.

HTML5-kuvauskielen yhteensopivuus
---------------------------------

HTML5-testissä saadaan työpöytäohjelmissa korkein tulos 476/max 500 mahdollisesta Maxthon 4-selaimelle.

Eräs vaihtoehto Microsoftin omalle IE-selaimelle on Maxthon, joka esitetään BrowserChoice.eu'n verkkosivulla Euroopan komission joulukuussa 2009 tekemän kilpailulakipäätöksen mukaisesti.

Version 3.4.5 asennustiedoston vaatima levytilakoko on noin 24 Mt. Asennettuna ohjelma tarvitsee noin 70 Mt levytilaa. Selainydintä voi vaihtaa pikavalikolla Lunascape Orion:in tapaan. Lunascape Orion 6 on kolmiytiminen selain.

Lähteet
-------

1. ↑  Michael Muchmore: Maxthon Cloud Browser  31.8.2016. pcmag.com. Viitattu 21.8.2017. (englanniksi)
2. ↑  Eduard Kovacs: Maxthon Browser Sends Sensitive Data to China  14.7.2016. securityweek.com. Viitattu 21.8.2017. (englanniksi)
3. ↑  Tämä asia tarkistettu testaamalla näitä keskenään vertaillen.

Aiheesta muualla
----------------

* Maxthon.com kotisivu
* Jon Fingas (18.7.2016) Maxthon browser reportedly collects sensitive data without asking (englanniksi) (engadget.com)
* CNET Download.com-arviointi ohjelmasta
* BrowserChoice.eu (Arkistoitu – Internet Archive) (suomeksi)
* BrowserChoice.eu (englanniksi)
**IRINS*lähde?* Makran** on Iranin laivaston tammikuussa 2021 käyttöön otettu kelluva tukikohta, joka on rakennettu öljytankkerista.

Suunnittelu
-----------

Helikoptereja laivan kannen laskeutumisalustalla.
Mahdollisesti entinen alus oli öljytankkeri *Persian Gulf*. Se laskettiin vesille tiettävästi loppuvuodesta 2020 ja koeajot alkoivat luultavasti joulukuussa. Se otettiin palvelukseen 13. tammikuuta 2021.

Alus on Iranin laivaston suurin. Iranilaisen median mukaan *Makranin* uppouma on 121 000 tonnia ja sen pituus on 228 metriä. Kannella on suuri konttien päälle rakennettu laskeutumisalusta. Tiettävästi sille mahtuu kerrallaan seitsemän kevyttä ja raskasta helikopteria. Aluksella on myös nosturi, jolla alukselta voidaan nostaa vesille pieniä hyökkäysveneitä. Satelliittikuvissa veneitä on nähty aluksella ainakin seitsemän.

Aluksen omasuojana on kuusi 20 mm ja 23 mm ilmatorjuntatykkiä, sekä 12,7 mm raskaat konekiväärit sen molemmin puolin. Aluksella saattaa olla myös meritorjuntaohjuksia. Aluksen ominaisuuksia on verrattu Yhdysvaltain laivaston Expeditionary Sea Base -aluksiin (ESB) ja käyttötarkoitus on mahdollisesti saman kaltainen. Se saattaa toimia esimerkiksi sukellusveneiden torjunnassa tai miinojen raivauksessa, mutta tarkkaa käyttötarkoitusta ei tunneta.

Palvelus
--------

*Makran* lähti 28. huhtikuuta merelle. Yhdysvaltojen mukaan sen mahdollinen kohde oli Venezuela Etelä-Amerikassa. Alusta saattoi fregatti *IRINS Sahand*. Ne kiersivät Afrikan itärannikkoa pitkin Atlantille, josta ne eivät lopulta kääntynetkään kohti Etelä-Amerikkaa, vaan pohjoiseen kohti Eurooppaa. Yhdysvaltojen mukaan Venezuela oli lopulta luopunut ajatuksesta alusten vastaanottamisesta Yhdysvaltojen painostuksen takia. Heinäkuun jälkipuoliskolla 2021 alukset saapuivat Itämerelle ja osallistuivat 25. heinäkuuta Venäjän laivaston 325-vuotisjuhlien laivastoparaatiin Pietarissa.

Lähteet
-------

1. 1 2 3  Kaksi Iranin sotalaivaa saapui Itämerelle – alusten uskotaan olevan matkalla Pietariin *Yle uutiset*. Yleisradio. Viitattu 23.7.2021.
2. 1 2 3  Thomas Newdick: Iran Commissions Its Massive Oil Tanker Turned Sea Base Into Service *The War Zone*. Viitattu 23.7.2021. (englanniksi)
3. 1 2 3 4  Jeremy Binnie & Alex Pape: Iranian navy commissions converted tanker *Janes*. Viitattu 23.7.2021. (englanniksi)
4. ↑  IRINS Makran - Afloat Forward Support Base *GlobalSecurity.org*. Viitattu 23.7.2021. (englanniksi)
5. ↑  H I Sutton ja Sam LaGrone: UPDATED: Iranian Warship Thought to be Headed to Venezuela Left Port with 7 High-Speed Missile Boats Aboard *USNI News*. U.S. Naval Institute. Viitattu 23.7.2021. (englanniksi)
6. ↑  Pekka Hakala: Putin ylisti Venäjän laivaston iskukykyä Pietarin laivastoparaatissa *Helsingin Sanomat*. HS.fi. Viitattu 25.7.2021.
Maxwell MontesMaxwellvuoret Venuksessa

|  |  |
| --- | --- |
| Tyyppi | 
vuoristo |
| Sijainti | 
Ishtar Terra, Venus |
| Korkeus merenpinnasta | 
11 000 m |

Géolocalisation sur la carte : [[Malline:Géolocalisation/Venus]]

|  |
| --- |
| [[Image:Malline:Géolocalisation/Venus|280px|(Voir situation sur carte : [[Malline:Géolocalisation/Venus]])]]

 |


|  |  |
| --- | --- |
| Koordinaatit | 
65,2° P, 3,3° IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Maxwell Montes** (suom. *Maxwellvuoret*) on Venuksessa sijaitseva vuoristo. Se sijaitsee Ishtar Terran itäosassa, kohdassa 65° pohjoista leveyttä ja 3° itäistä pituutta. Siihen kuuluvat Venuksen korkeimmat vuorenhuiput, korkeimpien kohtien kohotessa yli 11 kilometriä planeetan keskimääräisen pinnankorkeuden yläpuolelle. Vuoristoalue on halkaisijaltaan 797 km. Vuoriston läntiset rinteet nousevat hyvin jyrkästi, mutta itäinen rinne laskeutuu loivana alas Fortuna Tesseraan. Maxwell Montes näkyy planeetan pinnasta otetuissa tutkakuvissa huomattavan kirkkaana, mikä viittaa alueen maaperän sisältävän runsaasti pyriittiä tai muita radioaaltoja hyvin heijastavia mineraaleja. Heijastuksen voimakkuus vaihtelee korkeuden mukaan, joten heijastava aine säilynee hajoamatta vain tietyissä fysikaalisissa tai kemiallisissa olosuhteissa.

Alpha Regio, Beta Regio ja Maxwell Montes ovat ainoat Venuksen pinnanmuodot, joita ei ole nimetty historiallisten tai mytologisten naisten mukaan. Leikkisästi onkin sanottu, että nimensä vuoristolle antanut James Clerk Maxwell on ainoa mies Venuksessa.

Ray Jurgens löysi Maxwellvuoret Arecibon radioteleskoopilla 4. syyskuuta 1967.

Lähteet
-------

1. 1 2  Planetary Names: Mons, montes: Maxwell Montes on Venus *Gazetteer of Planetary Nomenclature*. Viitattu 9.12.2018. (englanniksi)
2. ↑  NASA: Venus - Lakshmi Planum and Maxwell Montes *photojournal.jpl.nasa.gov*. Viitattu 9.12.2018. (englanniksi)
3. ↑  NASA: SP-4218 To See the Unseen (Luku 5) *history.nasa.gov*. Viitattu 9.12.2018. (englanniksi)

Aiheesta muualla
----------------

* NASA: Venus – Magellan
* NASA: Venus – Maxwell Montes ja Cleopatra-kraatteri
**Martine Clémenceau** (s. 18. maaliskuuta 1949) on ranskalainen laulaja. Clémenceau voitti Tokion kansainvälisen musiikkifestivaalin vuonna 1971 kappaleella "A jour l’amour".

Clémenceau valittiin julkisessa karsinnassa edustamaan Ranskaa Eurovision laulukilpailuun 1973 kappaleella "Sans toi". Samana vuonna Clémenceau esitti Ranskan karsinnassa myös kappaleet "Je suis venue de loin" ja "L'arlequin", jotka sijoittuivat karsinnassa viidenneksi ja kuudenneksi. Kansainvälisessä Eurovision laulukilpailussa Clémenceau jäi jaetulle 15. sijalle 17 kilpailijan joukosta.

Diskografia
-----------

### Albumit

* *Un Jour L'Amour* (1972)
* *Martine Clemenceau* (1979)
* *Clémentine* (1981)
* *Les Fleurs* (yhteislevytys Guy Bonnet'n kanssa, 1981)
* *Martine Clémenceau* (1983)

Lähteet
-------

1. ↑  World Popular Song Festival in Tokyo '71 *yamaha-mf.or.jp*. Viitattu 1.8.2023.
2. ↑  French Selection 1973 *eurovisionworld.com*. Viitattu 1.8.2023.
3. ↑  Luxembourg 1973 *eurovision.tv*. Viitattu 1.8.2023.
4. ↑  Martine Clémenceau *discogs.com*. Viitattu 1.8.2023.

Aiheesta muualla
----------------

* Martine Clémenceaun kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Nummelan seurakuntakeskus ja kirkko** on rakennuskokonaisuus Vihdin Nummelassa. Alkuperäinen rakennus käsitti punatiilisen kirkon Sentraalinpolun varressa. Kirkko valmistui 1969, suunnittelijoina arkkitehdit Esko ja Tarja Toiviainen. Laajennusosa tehtiin 1980-luvun taitteessa.

Vuonna 2005 valmistui ulkoisesti aiemmasta poikkeava valkoinen laajennusosa, jonka ovat suunnitelleet arkkitehdit Kirsti Sivén ja Asko Takala, voitettuaan 2001 järjestetyn arkkitehtuurikilpailun. Kilpailuvaiheessa mukana oli myös suunnittelu kirkosta, mutta siitä luovuttiin, ja suuri seurakuntasali toimii kirkkona. Kaksikerroksinen laajennuksen alakerrassa on kerhotiloja ja yläkerrassa toimistotiloja. Vanhassa asuntosiivessä on diakoniatiloja, joihin on oma sisäänkäynti. Uusi osa liittyy hissin ja porrasjärjestelyjen kautta vanhaan osaan.

Kirkossa on vuonna 2020 hankitut 9-äänikertaiset urut. Seurakunta osti urut puretusta Jokelan kirkosta. Alttariseinällä on puinen veistos *Tulkaa minun tyköni kaikki työtätekevät ja raskautetut*, jonka on veistänyt Uuno Poikonen. Hän on tehnyt myös alttarin puisen veistoksen, jossa ristin edessä seisoo kruunupäinen *Voittaja-Kristus*.

Nummelan seurakuntakeskuksen uusi osa.

Lähteet
-------

1. 1 2  Nummelan seurakuntakeskus ja kirkko, viitattu 7.8.2017
2. 1 2 3  Nummelan seurakuntakeskus, Historia. Vihti.fi. Viitattu 31.7.2023
3. ↑  Nummelan seurakuntakeskus. Sivén & Takala. Viitattu 31.7.2023
**Belisario Betancur Cuartas** (4. helmikuuta 1923 Amagá, Kolumbia – 7. joulukuuta 2018 Bogotá, Kolumbia) oli kolumbialainen konservatiivipoliitikko, joka toimi maansa presidenttinä 1982–1986. 

Betancur valmistui oikeus- ja taloustieteen tohtoriksi Universidad Pontificia Bolivarianasta Medellínissä. Hän toimi maansa työministerinä vuonna 1963 ja Espanjan-suurlähettiläänä 1975–1977. Hän pyrki presidentiksi vuosina 1970 ja 1978 ja tuli vihdoin valituksi 1982 maansa historian suurimmalla äänimäärällä. Presidenttinä ollessaan hän edisti rauhaa Keski-Amerikassa ajamalla rauhanneuvotteluja Contadora-ryhmän kanssa.

Betancur oli Coloradon ja Georgetownin yliopistojen kunniatohtori, ja hänelle myönnettiin Asturian ruhtinaan rauhanpalkinto. Hän julkaisi urallaan lukuisia kirjoja, sekä kaunokirjallisuutta että tietokirjoja.

Lähteet
-------

1. ↑  Muere el expresidente de Colombia Belisario Betancur a los 95 años *CNN Español*.  7.12.2018. Cable News Network. Viitattu 7.12.2018. (espanjaksi)
2. 1 2  Belisario Betancur Cuartas / 1982-1986 Colombia Mania (espanjaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Muut | 
* SNAC
* IdRef

 |

 |
Seyhan Kurt
**Seyhan Kurt** (16. joulukuuta 1971) on ranskalais-turkkilainen runoilija, kirjailija, antropologi ja sosiologi.

Hän syntyi Bourgoin-Jallieun kunnassa Grenoblessa, Ranskassa. Hän opiskeli maalausta Ranskassa ja dramaturgiaa ja taidehistoriaa Izmirissä. Vuosina 1992 ja 1993 hän esitteli maalauksiaan abstraktilla tyylillä ja öljymaalaustekniikalla kahdessa yksityisnäyttelyssä Mersin State Fine Arts Galleryssa. Hän opiskeli ranskan kieltä ja kirjallisuutta, sosiologiaa ja antropologiaa. Hän teki tutkimusta arkkitehtuurista ja kaupunkikulttuurista Italiassa ja Kreikassa. Hän suoritti maisterin tutkinnon Ankaran yliopiston kielen, historian ja maantieteen tiedekunnasta antropologian laitokselta.

Hän työskenteli Jean Baudrillardin simulaatioteorian ja kuluttajayhteiskunnan parissa. Hän kirjoitti artikkeleita elokuvasta, arkkitehtuurista, maahanmuutosta ja modernista taiteesta.

Vuonna 2021 ilmestyneessä kirjassaan "From Household to Home State", jonka julkaisi İletişim Publication, hän korosti arkkitehtuurin lisäksi myös antropologian ja sosiologian kaltaisten tieteenalojen merkitystä, jotka tutkivat päivittäisiä käytäntöjä, säädöksiä ja kulutusilmiöitä käsitellessään "turkkilaisen talon" käsitettä. ". Hän omaksui tutkimuksessaan monitieteisen menetelmän hyödyntäen eri aloja turkkilaisesta elokuvasta suulliseen kulttuuriin. Seyhan Kurtin haastattelut kirjasta julkaistiin Mediascope TV:ssä, Artfullivingissä, Bisavblogissa ja Hürriyet-sanomalehdessä.

Vuosina 1990–2017 hänen runojaan käännettiin ranskaksi, englanniksi, saksaksi, kreikaksi ja viroksi.

Lähteet
-------

1. ↑  *Haneden Ev Haline - Seyhan Kurt*. {{{Julkaisija}}}. Teoksen verkkoversio (viitattu 29.7.2023). tr
2. ↑  Işın Eliçin: Haneden Ev Haline: Türk Evi'nde Mimari, Düzenleme, Pratik - Seyhan Kurt ile söyleşi *Medyascope*.  21.3.2021. Viitattu 29.7.2023. (turkiksi)
3. ↑  "Ev, Zihinsel ve Duygusal İnşası Hiç Bitmeyen Bir Yerdir" *Artfulliving*. Viitattu 29.7.2023.
4. ↑  Seyhan Kurt: "Bizde evin bitmek bilmeyen ‘inşası’ ve dönüşümü gündelik hayatın adeta bir parçasıdır." - bisavblog *bisavblog*. Viitattu 29.7.2023. (turkiksi)
5. ↑  İpek İzci / iizci@hurriyet.com.tr: Ev artık yuva değil, bir otel, hapishane *www.hurriyet.com.tr*.  28.3.2021. Viitattu 29.7.2023. (turkiksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Muut | 
* Europeana

 |

 |
**Mad City – yksinoikeudella** on yhdysvaltalainen draamaelokuva vuodelta 1997. Elokuvan käsikirjoittivat Tom Matthews ja Eric Williams, ohjaajana oli Costa Gavras. Päänäyttelijät olivat John Travolta ja Dustin Hoffman. Elokuvassa vierailivat myös Jay Leno ja Larry King. *Mad Cityn* Suomen ensi-ilta oli 20. helmikuuta 1997.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Mad City kertoo miehestä nimeltä Sam Baily (John Travolta), joka jää työttömäksi ja ottaa hädissään museossa joukon koululaisia panttivangeiksi aseella uhaten. Toimittaja Max Brackett (Dustin Hoffman) on ensimmäisenä paikalla, mutta huomaa kaappaajan haluavan vain työpaikkansa takaisin ja alkaa ajaa tämän asiaa televisiossa. Brackett järjestää Samille useita haastatteluita eri televisiokanavilla ja media kääntyy miehen puolelle, jolloin Samista tulee suosittu ja kansa on hänen puolellansa, mutta jutun pitkittyessä mediakin vaihtaa puolta ja kansa on häntä vastaan.

Lopulta Sam vapauttaa panttivankinsa ja käskee Bracketin menemään ulos. Bracketin lähtiessä Sam tekee itsemurhan räjäyttämällä museon dynamiitilla.

**Juonipaljastukset päättyvät tähän.**

Vastaanotto
-----------

Elokuvan arvioitu budjetti oli noin 52 miljoonaa dollaria (arvio) ja se tuotti kokonaisuudessaan noin 11 miljoonaa dollaria. Ensimmäisellä esitysviikollaan Yhdysvalloissa Mad City oli kuudentena katsotuimpien elokuvien joukossa.

Lähteet
-------

1. ↑  Mad City (1997) *Box Office Mojo*. Viitattu 12.12.2009. (englanniksi)

Aiheesta muualla
----------------

* *Mad City – yksinoikeudella* Internet Movie Databasessa. (englanniksi)
* *Mad City – yksinoikeudella* Elonetissä.
**Lope de Aguirre** (n. 1510–1561) oli espanjalainen konkistadori ja tutkimusmatkailija. Hän oli vasta toinen eurooppalainen, joka johti retkikunnan Etelä-Amerikan poikki.

Aguirre saapui vuonna 1544 Peruun, missä hän työskenteli hevostenkouluttajana ja osallistui vallasta taistelevien konkistadorien välisiin taisteluihin. Hän sai maineen väkivaltaisena miehenä.

Vuonna 1560 Aguirre liittyi Pedro de Ursúan johtamaan retkikuntaan, joka lähti Amazonille etsimään myyttistä rikasta valtakuntaa Eldoradoa. Kolmensadan miehen retkikunta kulki Amazonia pitkin, kunnes Aguirre kapinoi joulukuussa 1560 ja surmasi Ursúan ja tämän kakkosmiehen. Aguirren johtamat kapinalliset jatkoivat eteenpäin ja siirtyivät Orinocojoelle. Matkallaan he hävittivät intiaanikyliä. Orinocon suulta miehet jatkoivat Etelä-Amerikan pohjoisrannikkoa pitkin ja valloittivat Isla de Margaritan. Aguirre suunnitteli hyökkäävänsä Panaman espanjalaisjoukkoja vastaan, mutta hänet joukkonsa pysäytettiin Barquisimetossa Venezuelassa. Ennen antautumistaan Aguirre surmasi oman tyttärensä. Aguirre mestattiin, ja hänen paloitellusta ruumiistaan tehtiin julkinen varoitus kaikille kapinaa suunnitteleville.

Katso myös
----------

* *Aguirre – jumalan viha*

Lähteet
-------

1. 1 2 3  Waldman, Carl & Wexler, Alan: *Encyclopedia of Exploration. Volume I: The Explorers*, s. 5. New York: Facts on File, 2004. ISBN 0-8160-4676-X.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* SNAC
* IdRef

 |

 |
**Williams FW40** on Williamsin käyttämä Formula 1 -auto kaudella 2017. Autolla kilpailevat Felipe Massa rinnallaan debyyttikautensa ajava 18-vuotias kanadalainen Lance Stroll.

Williams ohitti seuraavana numerojärjestyksessä olleen FW39-nimen kunnioittaakseen Williamsin F1-tallin neljäkymmenvuotista historiaa. FW-lyhenne tulee tallin perustaja Frank Williamsin nimen alkukirjaimista.

Tulokset
--------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Williams | Mercedes | **P** |  |  | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | SIN | MAL | JPN | USA | MEX | BRA | ABU | 83 | 5. |
| 18 | Kanada Lance Stroll | Kesk. | Kesk. | Kesk. | 11 | 16 | 15† | 9 | 3 | 10 | 16 | 14 | 11 | 7 | 8 | 8 | Kesk. | 11 | 6 | 16 | 18 |
| 19 | Brasilia Felipe Massa | 6 | 14 | 6 | 9 | 13 | 9 | Kesk. | Kesk. | 9 | 10 |  | 8 | 8 | 11 | 9 | 10 | 9 | 11 | 7 | 10 |
| 40 | Yhdistynyt kuningaskunta Paul di Resta |  |  |  |  |  |  |  |  |  |  | Kesk. |  |  |  |  |  |  |  |  |  |
|

Lähteet
-------

1. ↑  Chris Medland: Williams to name 2017 car FW40 as part of anniversary *F1i.com*.  11.1.2017. Digital Motorsport Media. Viitattu 27.1.2017. (englanniksi)

Aiheesta muualla
----------------

* Kuvia tai muita tiedostoja aiheesta **Williams FW40** Wikimedia Commonsissa

Yhdistynyt kuningaskunta Williams Racing
**Perustajat:**  
Yhdistynyt kuningaskunta Frank Williams ·  Yhdistynyt kuningaskunta Patrick Head  
  

**Tallipäällikkö:**  
Yhdistynyt kuningaskunta James Vowles  
  

**Kilpakuljettajat:**  
2. Yhdysvallat Logan Sargeant ·  23. Thaimaa Alexander Albon  
  

**Testikuljettajat:**  
45. Israel Roy Nissany ·  Yhdistynyt kuningaskunta Jamie Chadwick  
  

**Formula 1 -autot:**  

FW06 · 
FW07 · 
FW07B · 
FW07C · 
FW08 · 
FW08C · 
FW09 · 
FW09B · 
FW10 · 
FW11 · 
FW11B · 
FW12 · 
FW12C · 
FW13 · 
FW13B · 
FW14 · 
FW14B · 
FW15C · 
FW16 · 
FW16B · 
FW17 · 
FW17B · 
FW18 · 
FW19 · 
FW20 · 
FW21 · 
FW22 · 
FW23 · 
FW24 · 
FW25 · 
FW26 · 
FW27 · 
FW28 · 
FW29 · 
FW30 · 
FW31 · 
FW32 · 
FW33 · 
FW34 · 
FW35 · 
FW36 · 
FW37 · 
FW38 · 
FW40 · 
FW41 · 
FW42 · 
FW43 · 
FW43B · 
FW44 · 
FW45  
  

**Frank Williams Racing Cars:**  

FW · 
FW04 · 
FW05  
  

**Muut autot:**  

BMW V12 LM

Autot, jotka kilpailivat Formula 1 -kaudella 2017

* Mercedes F1 W08 EQ Power+
* Red Bull RB13
* Ferrari SF70H
* Force India VJM10
* Williams FW40
* McLaren MCL32
* Scuderia Toro Rosso STR12
* Haas VF-17
* Renault R.S.17
* Sauber C36
**Ernst Håkan Smeds** (s. 29. kesäkuuta 1948 Pirttikylä) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen.

Håkan Smeds syntyi maanviljelijä Runar Smedsin ja Etel Ehrströmin perheeseen ja avioitui 1968 Eeva-Liisa Koskimäen kanssa. Hän valmistui merkonomiksi Vaasan kauppaoppilaitoksesta 1966 ja suoritti SOK:n liikkeenjohdollinen kenttäkoulutuksen Suomen Osuuskauppaopistossa 1968–1970 ja useita muitakin liikkeenjohdon koulutusohjelmia ja kursseja. Smeds oli Pörtom Andelshandelin myyjä 1966–1967, harjoittelija Osuuskunta Anvassa Vaasassa 1968–1969, harjoittelija SOK:n Vaasan konttorissa 1969–1970, Suomen Osuuskauppaopiston kouluttaja Helsingissä 1970–1973, Osuuskunta Varubodenin henkilöstöpäällikkö 1973–1974, hallituksen sihteeri 1973–1976, hallintopäällikkö 1975–1976 ja kaupallinen johtaja ja hallituksen jäsen 1976–1979, Andelsringenin toimitusjohtaja Uudessakaarlepyyssä 1979–1981, Osuuskauppa Waasko Handelslagin toimitusjohtaja ja hallituksen puheenjohtaja Vaasassa 1981–1990 ja Osuuskunta Varubodenin toimitusjohtaja ja hallituksen puheenjohtaja Kirkkonummella 1991–2004. Hänellä oli työuransa aikana myös useita osuustoiminnallisia ja muita luottamus- ja asiantuntijatehtäviä. Kauppaneuvoksen arvonimen Smeds sai 2003.

Lähteet
-------

1. 1 2  Wester, Holger: Kauppaneuvos Håkan Smeds (1948–). *Suomen talouselämän vaikuttajat* -verkkojulkaisu (maksullinen). 5.9.2011. Suomalaisen Kirjallisuuden Seura. Viitattu 1.8.2023.
2. ↑  Nimityksiä.  *Hangötidningen*, 9.2.1991, nro 17, s. 19. Kansalliskirjasto. Viitattu 1.8.2023.
Bonnevillen suolatasanko Utahissa on haihtumisen aiheuttama suolapannu.
Suzuki GSX1300R Speedweek-tapahtumassa suolatasangolla.
**Bonnevillen suolatasanko** on Utahin osavaltiossa Yhdysvalloissa sijaitseva muinaisen vesistön paikalle haihtumisen seurauksena syntynyt suolapannu. Suolatasanko on paksuudeltaan 1,8 m ja pinta-alaltaan 260 km². Lähin asutus on West Wendoverin kasinokaupunki. Bonnevillen tasangoille johtaa Interstate 80. Salt Lake Cityyn on matkaa 185 km.

Paikka on kuuluisa, koska siellä on järjestetty maailmanennätyskokeita moottoripyörillä ja kilpa-autoilla, kuten Johnny Allenin ajama epävirallinen maailmanennätys 649 cm³ Triumphilla 1956*selvennä*. Kilparadat, joita on yleensä kaksi, merkitään joka kesän alussa mustilla viivoilla ja mittamaileilla. Ratojen pituus on yleensä 10–12 mailia (16–19 km) ja leveys 80 jalkaa (24 m).

Alueen elvyttämistä eli ennallistamista varten, on aloitettu Utahin osavaltion rahoittamat ja myöntämät pelastustoimenpiteet.

Katso myös
----------

* Triumph Bonneville

Lähteet
-------

1. ↑  *Encyclopædia Britannica - Bonneville Salt Flat.* (englanniksi)
2. ↑   Viitattu 26.5.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bonnevillen suolatasanko**.
* Utah Travel Industryn sivut (Arkistoitu – Internet Archive)(englanniksi)
* Utah Salt Flats Racing Association(englanniksi)
**Kristiina Halonen** (s. 10. lokakuuta 1997 Lappeenranta) on suomalainen 400 metrin aitajuoksija, joka edustaa Lappeenrannan Urheilu-Miehiä. Hän kilpailee myös 400 metrin juoksussa. Hänen valmentajansa on Petri Ruotsalainen.

Halonen voitti Kalevan kisoissa 2022 kultaa 400 metrin aitajuoksussa ja samalta matkalta pronssia vuonna 2023. Hän saavutti vuoden 2018 sisäratojen Suomen-mestaruuskilpailuissa pronssia 400 metrin juoksussa. Vuoden 2019 sisäratojen Suomen-mestaruuskilpailuissa hän voitti 300 metrin aitajuoksun uudella Suomen ennätysajalla 40,99 ja sijoittui toiseksi 400 metrin juoksussa.

Vuoden 2022 maailmanmestaruuskilpailuissa hän juoksi 400 metrin aitajuoksussa uudeksi ennätyksekseen 56,68 ja sijoittui alkuerässään viidenneksi, mikä ei riittänyt jatkopaikkaan. Saman vuoden Münchenin EM-kilpailuissa hän karsiutui 400 metrin aitajuoksun välierissä.

Lähteet
-------

1. 1 2 3 4 5  Kristiina Halonen *tilastopaja.eu*. Viitattu 28.8.2019.
2. 1 2  Kaisa Juntunen: SM -startti kotikentällä on Kristiina Haloselle kerran elämässä kokemus *Etelä-Saimaa*.  28.6.2019. Viitattu 28.8.2019.
3. ↑  Kristiina Halonen eränsä viides *Yle Urheilu*.  20.7.2022. Viitattu 20.7.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Yle
* Tilastopaja 🔒

 |

 |
**Kruzenštern** (ven. Крузенштерн) on venäläinen nelimastoinen parkkilaiva. Se on parkki *Sedovin* jälkeen maailman toiseksi suurin purjelaiva, joka edelleen purjehtii.

*Kruzenštern* rakennettiin Telenborgin telakalla Saksassa 1926. Laivalle annettiin nimi **Padua**, ja se kuului hampurilaisen Laeiszin varustamon Flying-P-Liner-purjealusten sarjaan. P-kirjaimella alkavien alusten sarjaan kuuluivat myös purjelaivat *Pangani*, *Potosi*, *Pamir*, *Petschili*, *Peking*, *Pommern*, *Preussen* ja *Passat*. Toisen maailmansodan jälkeen Saksa joutui luovuttamaan laivan Neuvostoliitolle sotakorvauksena. Uuden nimensä, *Kruzenštern*, laiva sai amiraali Ivan Kruzenšternin mukaan vuonna 1946.

Venäjän laivasto luopui vanhoista purjelaivoista vuonna 1996, ja siitä lähtien *Kruzenštern* on venäläisen lähteen mukaan toiminut Baltian kalastuslaivaston valtiollisen akatemian koululaivana, mutta läntisten tietojen mukaan se on Venäjän valtiollisen meriakatemian alus, ja sen kotisatama on Kaliningrad.

Alus vieraili Oulussa kesäkuussa 2011. Se on ottanut osaa lukuisiin The Tall Ships' Races -kilpailuihin ja vieraili Helsingissä heinäkuussa 2013. Raahessa alus vieraili elokuussa 2016, jolloin siihen pääsi tutustumaan Lapaluodon satamassa.

Laivan oli tarkoitus vierailla Ahvenanmaalle syyskuussa 2017, samaan aikaan kun Venäjä ja Valko-Venäjä järjestävät Zapad 2017 -sotaharjoitukset, mutta Suomen Pääesikunta kielsi vierailun. Mukana olisi ollut 164 kadettia. Pääesikunta ei kommentoi kieltoa, mutta Ruotsin maanpuolustuskorkeakoulun turvallisuuspolitiikan asiantuntijan Tomas Riesin mukaan aluksen pääsy Ahvenanmaalle olisi vastoin alueen demilitarisoitua asemaa.

Lähteet
-------

1. ↑  Die Geschichte der Krusenstern vom Stappellauf als "Padua" bis heute (Arkistoitu – Internet Archive) (saksaksi)
2. 1 2 3  Historiaa  2011. kruzenshtern.info.  Arkistoitu 24.8.2012. Viitattu 20.6.2011.
3. ↑  Purjelaivan tekniset tiedot  2011. kruzenshtern.info.  Arkistoitu 24.8.2012. Viitattu 20.6.2011.
4. ↑  Avanzini, Pablo: The Kruzenshtern: The End of the Tall Ships? *Maritime, Travel & Cruising Links and Resources*.  Arkistoitu 25.6.2011. Viitattu 20.6.2011. (englanniksi)
5. 1 2  HBL: Venäjä halusi viedä 164 sotilasta Ahvenanmaalle purjelaivalla – Pääesikunta kielsi. Yle 28.8.2017
6. ↑  Kaleva.fi[vanhentunut linkki], Uutiset
7. ↑  Venäläinen purjelaiva Kruzenshtern saapui Raaheen – tutustumaan pääsee perjantaina ja lauantaina *Yle Uutiset*. Viitattu 16.4.2020.

Aiheesta muualla
----------------

* Kuvia tai muita tiedostoja aiheesta **Kruzenštern** Wikimedia Commonsissa
**Takashi Tsukamoto** (jap. 塚本高史 *Tsukamoto Takashi*, s. 27. lokakuuta 1982 Tokio, Japani) on japanilainen näyttelijä, laulaja ja malli. Hän on näytellyt Shinji Mimuran roolissa elokuvassa *Battle Royale* ja Eiji Murakamin roolissa draamasarjassa *Kekkon Dekinai Otoko*.

Yksityiselämä
-------------

Tsukamoto on näytellyt yhdessä ystävänsä, näyttelijä-malli Shun Ogurin kanssa monissa draamasarjoissa, kuten sarjassa *Stand Up!!*.

Kahden vuoden seurustelun jälkeen Tsukamoto meni naimisiin tyttöystävänsä kanssa 29. toukokuuta 2007, tämän syntymäpäivänä. Heille syntyi tyttö syyskuussa 2007.

Valikoitu filmografia
---------------------

### Draamat

* *Kisarazu Cat's Eye* (2002)
* *Stand Up!!* (2003)
* *Kekkon Dekinai Otoko* (2006)
* *Tokkyū Tanaka 3 Go* (2007)

### Elokuvat

* *Battle Royale* (2000)
* *Taiyō no Uta* (2006)

Diskografia
-----------

### Albumit

* *Jiyuu Honpou* (2007)

### Singlet

* *Hi To Ri Go To* (ヒ・ト・リ・ゴ・ト) (2003)
* *Itsudemo Boku wa* (いつでも僕は) (2004)
* *New Morning* (2006)

Aiheesta muualla
----------------

* Takashi Tsukamoto Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat
* Japani

 |
|  |
| Muut | 
* IdRef

 |

 |
Stark Hertha Berlinin paidassa ystävyysottelussa West Ham Unitedia vastaan
**Niklas Stark** (s. 14. huhtikuuta 1995) on saksalainen jalkapalloilija. Stark edustaa Bundesliigassa pelaavaa SV Werder Bremeniä. Hänen sopimuksensa Werder Bremenin kanssa ulottuu kesäkuun loppuun saakka 2026. Werder Bremenin lisäksi Stark on edustanut Bundesliigassa 1. FC Nürnbergiä ja Hertha BSC:tä. Hänen pelipaikkansa on keskuspuolustaja. Stark on pelannut 227 Bundesliigan ottelua. Näissä otteluissa hän on tehnyt seitsemän maalia. Herthassa hän pelasi myös neljä Eurooppa-liigan ottelua. Stark on pelannut kaksi A-maaottelua Saksan A-maajoukkueessa ilman tehtyjä maaleja. Hän voitti alle 19-vuotiaiden Euroopan-mestaruuden 2014 ja alle 21-vuotiaiden Euroopan-mestaruuden 2017.

Lähteet
-------

1. ↑  Niklas Stark Transfermarkt-sivustolla (englanniksi)

Werder Bremen – Saksan Bundesliiga
1 Pavlenka |
3 Jung |
4 Stark |
5 Pieper |
6 Stage |
7 Ducksch |
8 Weiser |
9 Burke |
10 Bittencourt |
11 Füllkrug |
13 Veljković |
19 Salifou |
20 Schmid |
21 Dinkçi |
22 Schmidt |
23 Rapp |
24 Goller |
26 Buchanan |
27 Agu |
28 Gruev |
29 Woltemade |
30 Zetterer |
32 Friedl |
34 Mbom |
36 Groß |
37 Backhaus |
38 Haesler |
39 Chiarodia |
40 Lord |
Valmentaja Werner
**Leonardo Bittencourt** (s. 19. joulukuuta 1993 Leipzig) on saksalainen jalkapalloilija, pelipaikaltaan keskikenttäpelaaja. Hän edustaa Bundesliigassa pelaavaa Werder Bremeniä.

Ammattilaisura
--------------

Bittencourt on Energie Cottbusin kasvatti, ja teki debyyttinsä seuran edustusjoukkueessa 2. Bundesliigassa keväällä 2011. Hän pelasi Cottbusissa 29 liigaottelua ja teki kaksi maalia. Kesällä 2012 Bittencourt siirtyi Borussia Dortmundiin arviolta kolmen miljoonan euron siirtosummalla.

Dortmundissa Bittencourt jäi kuitenkin vähälle peliajalle: hän pelasi Bundesliigassa viisi ottelua, joissa teki yhden maalin, ja Mestarien liigassa hän pelasi yhdessä ottelussa kaksi minuuttia. Seuraavana kesänä seura myi hänet Hannover 96:lle, samalla kolmen miljoonan euron summalla kun BVB oli hänet edellisenä kesänä ostanut. Sopimukseen sisältyi kuitenkin Dortmundille noin kuuden miljoonan euron takaisinosto-optio. Hän pelasi Hannoverissa 57 bundesliigaottelua, joissa teki viisi ja syötti kahdeksan maalia.

Bittencourt siirtyi Kölniin 2,5 miljoonalla eurolla kesällä 2015. Hän pelasi seurassa kolmen kaiden aikana 67 liigaottelua, joissa teki 11 maalia ja antoi 14 maalisyöttöä. Eurooppa-liigan neljässä ottelussa hän alusti kaksi maalia. Hän siirtyi Hoffenheimiin kuudella miljoonalla eurolla kesällä 2018. Avauskaudellaan hän teki 21 bundesliigaottelussa yhden maalin ja syötti kolme. Mestarien liigan kolmessa ottelussa hän syötti yhden maalin. Hän pelasi kauden 2019–2020 ensimmäisen liigaottelunsa Hoffenheimissa mutta siirtyi syyskuun alussa lainalle saman sarjan Werder Bremeniin. Hän siirtyi Bremeniin vakituisesti seuraavana kesänä. Hän on pelannut Bremenissä kauden 2022–2023 loppuun mennessä kaikkiaan 80 bundesliigaottelua, joissa hän on tehnyt 11 maalia ja antanut kuusi malisyöttöä. Kaudella 2021–2022 hän pelasi 22 2. Bundesliigan ottelua ja teki kaksi maalia.

Muuta
-----

Bittencourtin isä, brasilialainen Franklin Bittencourt on myös entinen ammattilaisjalkapalloilija. Myös Leonardolla on Brasilian kansalaisuus, ja teoriassa hän pystyisi aikuisten tasolla pelaamaan Saksan maajoukkueen sijaan Brasilian *Seleçãossa*. Bittencourt on pelannut Saksan nuorisomaajoukkueissa mutta yhtään A-maaottelua hänellä ei ole tilillään. Hän pelasi Saksan kaikki neljä ottelua alle 21-vuotiaiden EM-kilpailuissa 2015.

Lähteet
-------

1. 1 2 3 4 5 6 7  Leonardo Bittencourt Transfermarkt-sivustolla (englanniksi) Viitattu 18.8.2023.
2. ↑  Bittencourt freut sich schon auf Slomka (saksaksi) *Bild.* Viitattu 20.11.2014.

  

Werder Bremen – Saksan Bundesliiga
1 Pavlenka |
3 Jung |
4 Stark |
5 Pieper |
6 Stage |
7 Ducksch |
8 Weiser |
9 Burke |
10 Bittencourt |
11 Füllkrug |
13 Veljković |
19 Salifou |
20 Schmid |
21 Dinkçi |
22 Schmidt |
23 Rapp |
24 Goller |
26 Buchanan |
27 Agu |
28 Gruev |
29 Woltemade |
30 Zetterer |
32 Friedl |
34 Mbom |
36 Groß |
37 Backhaus |
38 Haesler |
39 Chiarodia |
40 Lord |
Valmentaja Werner
Mustan c6-sotilas on tyypillinen esimerkki takasotilaasta.
**Takasotilas** on shakissa sotilas, joka on jäänyt viereisillä riveillä olevista omista sotilaista jälkeen, ja jolla ei voi edetä ilman materiaalin menetystä. Takasotilas on yleensä asemallinen heikkous, sillä sitä on vaikea puolustaa, ja vastustaja voi asettaa upseerinsa sen eteen ilman pelkoa siitä, että se voitaisiin häätää pois toisella sotilaalla. Lisäksi sotilas estää vastustajan torneja ja kuningatarta uhkaamasta nappulaa sotilaan edessä.

Useissa moderneissa avauksissa pelaaja ottaa tarkoituksella itselleen takasotilaan paremman kehityksen toivossa. Näistä esimerkkejä ovat muun muassa sisilialaisen puolustuksen Najdorf-muunnelma, jos musta pelaa ...e5 ja sisilialaisen puolustuksen Sveshnikov-muunnelma.

Katso myös
----------

* Vapaasotilas
* Eristetty sotilas
* Yhdistetyt sotilaat

Lähteet
-------

### Kirjallisuuslähteet

* Hooper, David & Whyld, Kenneth: *The Oxford Companion to Chess*. Oxford University Press, 1984. ISBN 0-19-217540-8. (englanniksi)
* Golombek, Harry (1977), Golombek’s Encyclopedia of Chess, Crown Publishing, ISBN 0-517-53146-1

### Viitteet

1. ↑  Hooper, David & Whyld, Kenneth: *The Oxford Companion to Chess*, s. 21. Oxford University Press, 1984. ISBN 0-19-217540-8. (englanniksi)
Jiří Pavlenka Tšekin maajoukkueen pelaajana lokakuussa 2019.
**Jiří Pavlenka** (s. 14. huhtikuuta 1992 Hlučín) on tšekkiläinen jalkapalloilija, pelipaikaltaan maalivahti. Hän on pituudeltaan 196-senttimetrinen. Hän edustaa Saksan Bundesliigassa pelaavaa Werder Bremeniä.

Pavlenka edusti Tšekin jalkapalloliigassa Baník Ostravaa kaudesta 2012–2013 lähtien ja pelasi seurassa 67 liigaottelua. Tammikuussa 2016 hän siirtyi Slavia Prahaan, jossa pelasi puolentoista kauden aikana 36 Tšekin pääsarjaottelua ja voitti liigamestaruuden kaudella 2016–2017. Kesällä 2017 hän siirtyi saksalaisseura Werder Bremeniin, jossa hän on ollut kiistaton ykkösmaalivahti. Pelaamillaan viidellä Bundesliiga-kaudella hän ollut poissa vain kahdesta liigaottelusta, toisesta loukkaantumisen, toisesta sairastumisen vuoksi. Kaikkiaan hän on kesään 2023 mennessä pelannut 168 Saksan pääsarjaottelua, joissa hän on päästänyt 272 maalia ja pitänyt vastustajan maaleitta 30 ottelussa. Bremenin pelatessa 2. Bundesliigassa kaudella 2021–2022 häneltä jäi kauden 11 ensimmäistä liigaottelua väliin muun muassa selkävamman vvuoksi.

Pavlenka pelasi Tšekin A-maajoukkueessa ensimmäisen kerran marraskuussa 2016 ystävyysottelussa Tanskaa vastaan. Elokuun 2023 puoliväliin mennessä hän on pelannut 19 A-maaottelua, joihin kuuluu kaksi MM-karsinta- ja neljä EM-karsintaottelua.

Lähteet
-------

1. 1 2 3  Jiří Pavlenka Transfermarkt-sivustolla (englanniksi)

  

Werder Bremen – Saksan Bundesliiga
1 Pavlenka |
3 Jung |
4 Stark |
5 Pieper |
6 Stage |
7 Ducksch |
8 Weiser |
9 Burke |
10 Bittencourt |
11 Füllkrug |
13 Veljković |
19 Salifou |
20 Schmid |
21 Dinkçi |
22 Schmidt |
23 Rapp |
24 Goller |
26 Buchanan |
27 Agu |
28 Gruev |
29 Woltemade |
30 Zetterer |
32 Friedl |
34 Mbom |
36 Groß |
37 Backhaus |
38 Haesler |
39 Chiarodia |
40 Lord |
Valmentaja Werner
Alankomaiden passi, jota maan kansalaiset voivat hakea
**Alankomaiden kansalaisuus** on laillinen suhde Alankomaiden kuningaskunnan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

Kansalaisuuden saaminen syntymällä
----------------------------------

Vuodesta 1985 lähtien syntyperäisiä Alankomaiden kansalaisia ovat sellaiset henkilöt, joiden syntyessä tämän äiti on Alankomaiden kansalainen. Isän puolelta kansalaisuuden voi siirtää lapselle, mikäli isä on naimisissa tai rekisteröidyssä parisuhteessa lapsen äidin kanssa.

Adoptiotilanteessa lapsen tulee olla adoptoitu Haagin sopimuksen mukaisesti, alle 18-vuotias ja suhteet lapsen biologisiin vanhempiin on todistetusti katkaistu.

Kansalaisuuden saaminen hakemuksella
------------------------------------

Hakemuksen perusteella Alankomaiden kansalaisuus voidaan myöntää hakijalle, joka täyttää seuraavat ehdot:

* on vähintään 18-vuotias ja pystyy todistamaan henkilöllisyytensä
* on asunut laillisesti kuningaskunnan alueella vähintään 5 vuotta yhtäjaksoisesti ja omaa hakemuksen jättäessään voimassa olevan oleskeluluvan (pitää olla voimassa aina kansalaistamisseremoniaan saakka)
* on läpäissyt kansalaisuustestin (tästä on mahdollista saada vapautus, mikäli hakija osaa jo sujuvaa hollantia)
* hakijaa ei ole todettu vaaraksi Alankomaiden kansalliselle turvallisuudelle
* on luopunut kaikista muista kansalaisuuksistaan
* hakija vannoo solidaarisuusvalan kansalaistamisseremoniassa

Kansalaistamisseremonian järjestävät kunnat ja seremonia jälkeen kansalaisuuden saanut henkilö voi välittömästi hakea Alankomaiden passia tai henkilökorttia.

Kaksoiskansalaisuus ja kansalaisuuden menettäminen
--------------------------------------------------

Alankomaat sallii kaksoiskansalaisuuden, mutta vain rajoitetusti. Kansalaisuutta hakiessa henkilön tulee luopua muista kansalaisuuksistaan, mutta tätä ei vaadita seuraavissa tapauksissa:

* hakija menettää alkuperäisen kansalaisuutensa automaattisesti jo hakiessaan Alankomaiden kansalaisuutta
* alkuperäisestä kansalaisuudesta luopuminen ei ole hakijan itsensä päätettävissä
* hakija on naimisissa tai rekisteröidyssä parisuhteessa Alankomaiden kansalaisen kanssa
* Alankomaiden tunnustamat pakolaiset

Alankomaiden kansalaiset ovat myös Euroopan unionin kansalaisia.

Henkilöt, jotka hankkivat vapaaehtoisesti toisen maan kansalaisuuden, menettävät Alankomaiden kansalaisuutensa.

Lähteet
-------

1. 1 2  Becoming a Dutch citizen by birth, acknowledgement or adoption *Ministerie van Buitenlandse Zaken*.  11.1.2022. Viitattu 31.7.2023. (englanniksi)
2. ↑  Becoming a Dutch national through naturalisation *Immigratie-en Naturalisatiedienst*.  2023. Viitattu 31.7.2023. (englanniksi)
3. ↑  Becoming a Dutch citizen *City of Amsterdam*.  2023. Viitattu 31.7.2023. (englanniksi)
4. 1 2  Dual citizenship *Ministerie van Justitie en Veiligheid*.  9.3.2015. Viitattu 31.7.2023. (englanniksi)
5. ↑  EU citizenship *European Commission*.  2023. Viitattu 31.7.2023. (englanniksi)
**Kvasikoe** on empiirinen interventionaalinen tutkimus, jolla tutkitaan intervention syyvaikutusta intervention kohteisiin tilanteessa, jossa kohderyhmää ja verrokkiryhmää ei ole valittu satunnaisesti.

Esimerkiksi huippulukion vaikutusta oppilaan menestykseen on vaikea tutkia, koska huippulukioon päässeet oppilaat ovat jo valmiiksi parempia kuin muut. Yleensä ei ole mahdollista arpoa huippulukioiden oppilaita, joten kohdehenkilöiden (huippulukioon päässeet) ja verrokkiryhmän (huonompaan lukioon päätyneet) erot ylioppilaskirjoituksissa eivät välttämättä ole huippulukion vaikutuksen ansiota.

Tällainen vinoutunut otos voidaan osittain korjata ottamalla koehenkilöiden keskiarvo huomioon mallissa, esimerkiksi regressioanalyysissä. Usein parempi keino on yrittää löytää otos, joka on "yhtä hyvä kuin satunnainen". Esimerkiksi tutkitaan vain niitä, joiden keskiarvo oli juuri ja juuri lukion pääsyrajan ylä- tai alapuolella. Nämä henkilöt ovat melko tarkkaan samanlaisia keskenään, joten heidän eronsa johtunevat huippulukiosta. Jälkimmäinen ratkaisu on tyypillisesti regressioepäjatkuvuusasetelma.

Aiheesta muualla
----------------

* Quasi-Experimental Design Research Methods Knowledge Base
Pyhää Urhoa esittävä patsas Menahgassa Minnesotassa.
**Pyhä Urho** on fiktiivinen Suomen suojeluspyhimys, jonka ansioksi on nimetty heinäsirkkojen häätäminen Suomen viinitarhoista. Tarina on keksitty 1950-luvulla Minnesotan amerikansuomalaisten parissa, ja sillä on selviä yhtymäkohtia Irlannin suojeluspyhimykseen Pyhään Patrickiin. Pyhän Urhon päivää vietetään 16.3. eli päivää ennen Pyhän Patrickin päivää. Suomessa Pyhän Urhon päivää ovat juhlineet vuodesta 1987 Turun yliopiston folkloristiikan opiskelijat. Vuonna 2013 Turun yliopistossa julkaistiin aiheesta kirja ja järjestettiin näyttely.

Katso myös
----------

* Heikki Lunta

Lähteet
-------

1. ↑  Kuinka Pyhä Urho ajoi heinäsirkat Suomesta  23.3.2005. Suomen suurlähetystö. Viitattu 19.03.2013.
2. ↑  Pyhän Urhon 25-vuotinen taival Turun yliopistossa Turun yliopisto. Viitattu 19.3.2013. [vanhentunut linkki]

Aiheesta muualla
----------------

* Börje Vähämäki: / Urho *Kansallisbiografia-verkkojulkaisu (maksullinen)*.  15.1.2010. Helsinki:  Suomalaisen Kirjallisuuden Seura.
* Anne Heimo, Tuomas Hovi & Maria Vasenkari (toim.) 2012: *Pyhä Urho. Fakeloresta folkloreksi.* Folkloristiikan julkaisuja 2. Turku: Turun yliopisto. ISBN 978-951-29-4897-0
* Amerikansuomalaisten erikoinen perinne voi paksusti – Pyhä Urho täyttää tänään 60 vuotta, Yle 16.3.2016
**IBM RT PC** (tai **PC/RT** tai **6150**) oli IBM:n 32-bittinen RISC-prosessoriin perustuva tietokone. Tietokone oli IBM:n ensimmäinen yhden käyttäjän työasema ja edelsi RS/6000-sarjaa.
Käyttöjärjestelmä oli UNIX System V-pohjainen AIX ja siinä oli ROMP-nimellä tunnettu mikroprosessori.

Tietokoneella on yhteyksiä Carnegie Mellon -yliopiston ja IBM:n Andrew-projektiin. Yliopisto halusi Unix-työasemat IBM:n tarjoamien PC-koneiden sijaan. Tietokoneessa käytettiin akateemisessa käytössä Berkeleyn 4.3BSD Unixiin perustuvaa Academic Operating System (AOS) -käyttöjärjestelmää.

IBM ilmoitti ensimmäisestä mallista vuonna 1986. Tietokoneessa oli mallista riippuen 1–2 megatavua RAM-muistia.

IBM ilmoitti uusien mallien saatavuudesta vuonna 1987. Tietokoneissa oli 4 megatavua RAM-muistia, joka oli laajennettavissa 16 megatavuun. Malleissa oli Motorola 68881 matematiikkasuoritin sekä muistinhallintayksikkö. Malleihin oli saatavilla ESDI-tuki.
Mallit olivat IBM 6151 malli 115 ja IBM 6150 mallit 125 sekä B25.

Lähteet
-------

1. 1 2 3  IBM RT (6150) *old-computers.com*. Viitattu 15.2.2020. (englanniksi)
2. 1 2 3  Announcement Letter Number 186-006 dated January 21, 1986  21.1.1986. IBM. Viitattu 15.2.2020. (englanniksi)
3. ↑  CMU's Andrew Project: A Retrospective, Nathaniel S. Borenstein, Bell Communications Research
4. 1 2 3 4 5  Announcement Letter Number 187-021 dated February 17, 1987  17.2.1987. IBM. Viitattu 15.2.2020. (englanniksi)

Aiheesta muualla
----------------

* The IBM RT Information Page (englanniksi)
* Dokumentaatiota Bitsavers.org-palvelussa (englanniksi)
*Hakusana "kolokolo" ohjaa tänne. "Kolokolo" on myös pampakissalle ja chilenpussirotalle ehdotettu uusi nimi.*
Awalé, Mancala-peli Norsunluurannikolta
Kalaha Ghanasta
Kaksi mancalan pelaajaa

**Mancala** on yksi maailman vanhimmista lautapeleistä ja etenkin Afrikan ja Aasian maissa suosittu lautapelityyppi, joka perustuu pikkukivien tai vastaavien pelimerkkien "kylvämiseen" pelilaudalla oleviin koloihin. Parhaiten länsimaissa tunnettuja ryhmän pelejä ovat oware, kalaha, omweso ja bao. Omweso on Ugandan kansallispeli.

Suomessa on myyty *Kolokolo*-nimistä peliä, johon kuuluu mancala-pelien pelaamiseen soveltuva pelilauta ja pelimerkkejä. Pelin nimi on kuitenkin suomalaisten markkinoijien keksimä eikä vastaa afrikkalaisten tai aasialaisten pelien nimiä.

Pelaaminen
----------

Tyypillinen mancala on kaksinpeli, jossa pelilauta on jaettu kahtia: kummallakin pelaajalla on esimerkiksi kuusi koloa ja varastokolo eli mancala. Ennen pelin alkua kolot varastoa lukuun ottamatta täytetään pelimerkeillä, esimerkiksi kolme tai neljä kiveä kuhunkin koloon. Pelin siirto muodostuu yleensä siitä, että pelaaja poimii jostain oman puolensa kolosta kaikki pelimerkit ja "kylvää" ne yksitellen seuraaviin koloihin, tavallisesti pelilautaa vastapäivään kiertäen. Jos viimeinen jyvä sattuu ennestään oman puolen tyhjään koloon, pelaaja saa "kaapattua" vastapäätä olevasta toisen pelaajan kolosta kaikki pelimerkit omaan mancalaansa. Yksinkertaisimmissa peleissä voittaja on se, joka saa suuremman varaston.

Monet mancala-pelit ovat säännöiltään huomattavastikin tätä monimutkaisempia. Vaativimmissa mancala-peleissä pelitilanteiden monipuolisuus ja haastavuus voi vastata jopa shakin tai go:n kaltaisten pelien tasoa.

Nimistön ongelmista
-------------------

Mancala-pelien tutkimukseen on tuonut ongelmia se, että pelien samoista versioista käytetään eri kulttuureissa eri nimityksiä. Itse asiassa nimi Mancala viittaa yhteen arabialaiseen versioon peleistä. Se ei ole sopiva pelien yleisnimeksi, vaikka sitä siinä tehtävässä käytetäänkin. Muutamat pelitutkijat suosittelevat peliperheen yleisnimeksi pelitekniikkaan liittyviä termejä "Count and Capture" eli "Laske ja ryöstä" tai Sowing games eli Kylvöpelit. Peli oli pelattavissa joissain Nokian puhelinmalleissa nimellä "Bantumi".

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mancala**.
* Kalaha-pelin säännöt (suomeksi)
* Mancala Snails - selaimessa toimiva Java-mancala
* Kansainvälinen Oware-yhdistys
* Englanninkielinen Mancalawiki Mancalaworld
**Sloop John B** on The Beach Boysin *Pet Sounds* -albumin seitsemäs kappale ja ensimmäinen single. Se nousi Yhdysvaltain singlelistan kolmannelle sijalle ja oli täten levyn suurin hitti Yhdysvalloissa. Laulu kertoo hirveällä tavalla pieleen menneestä purjehdusmatkasta.

"Sloop John B" on alun perin vanha kansansävelmä. Se on levytetty ensimmäistä kertaa tiettävästi jo vuonna 1927. Brian Wilson teki oman versionsa yhtyetoveri Al Jardinen ehdotuksesta ja muokkasi laulua rankalla kädellä omaan tarkoitukseensa sopivaksi. Uusi versio päätyi lopulta *Pet Sounds* -albumille. Se on levyn ainoa kappale, jonka säveltäjä ei ole Brian Wilson.

Wilson muutti kappaleen sanoitusta muutamasta kohtaa. Hän muutti rivin "This is the worst trip since I’ve been born" muotoon "This is the worst trip I've ever been on", ja rivin "I feel so break up" muotoon "I feel so broke up". Myös rivi "broke into the people’s trunk" on muutettu paremmin tarinaan sopivaksi: "broke in the captain’s trunk".

"Sloop John B:sta" on tehty The Beach Boysin version lisäksi lukuisia muita coverversioita. Muun muassa Tom Fogerty, Roger Whittaker, Dick Dale ja Johnny Cash ovat levyttäneet oman versionsa laulusta. Suomeksi kappaleen ovat levyttäneet Brita Koivunen ja Eino Virtanen nimellä "Mä veneen omistin".

Vuonna 2003 *The Sun-Herald Magazinen* toimittaja Peter Holmes valitsi The Beach Boysin "Sloop John B:n" maailman kaikkien aikojen 30. parhaaksi pop-lauluksi.